Első nemzetközi szereplése a szovjet válogatottban 1988-ban volt, amikor részt vett a junior európa-bajnokságon. Az 1989-es junior világbajnokságon már aranyérmes lett a szovjet csapattal. A következő évben a nagy rivális Kanada legyőzte őket a döntőben, így csak ezüstérmesek lettek. Az 1992-es téli olimpián az Egyesített Csapattal olimpiai bajnoki címet nyert. Ugyan ebben az évben a világbajnokságon csak az ötödikek lettek. Legközelebb és egyben utoljára az 1996-os jégkorong világkupán képviselte hazáját nagy nemzetközi tornán, ahol elődöntős volt az orosz válogatottal.